smcproject/ml-wiki-sentences huggingface dataset:
മുക്കുമാലയായിരുന്നു പ്രസിദ്ധീകരിച്ച ആദ്യ കഥ.
ഐ വി ശശിയുടെ മോഹൻലാൽ ചിത്രമായ അനുരാഗിയാണ് കഥയും സംഭാഷണവുമെഴുതിയ അവസാന ചിത്രം.
തിരക്കഥ ഒരുക്കിയ അവസാന ചിത്രം സ്വന്തം മാളവികയും.
മുപ്പതിലേറെ ചിത്രങ്ങൾക്ക് തിരക്കഥ ഒരുക്കിയിട്ടുണ്ട്.
1971 മുതൽ 2003 വരെയുള്ള കാലയളവിൽ നിരവധി സിനിമകൾക്ക് കഥയും തിരക്കഥയും സംഭാഷണവും ഒരുക്കിയിട്ടുണ്ട്.
മൂന്നു സിനിമകളും സംവിധാനം ചെയ്തു.
1971ൽ പുറത്തിറങ്ങിയ പ്രതിധ്വനിയെന്ന ചിത്രത്തിന് കഥയും തിരക്കഥയുമൊരുക്കിയാണ് തുടക്കം.
72ൽ എ.ബി. രാജ് സംവിധാനം ചെയ്ത കളിപ്പാവയ്ക്ക് തിരക്കഥ എഴുതി.
ഐ വി ശശിക്കുവേണ്ടിയാണ് ഏറ്റവും കൂടുതൽ തിരക്കഥകൾ ഒരുക്കിയത്.
ഐ വി ശശിയുടെ ആദ്യചിത്രമായ ഉൽസവത്തിന്റെ തിരക്കഥ രചിച്ചതും ശരീഫായിരുന്നു.
ഭാര്യ: നസീമ.
മക്കൾ: ഷഫീസ്, ഷിഹാസ്, ഷർന.
മരുമക്കൾ: ഷബ്‌നം, ഷാമില, ഷഹ്നാസ് (ദുബൈ).
സഹോദരങ്ങൾ: ഷംസുബീവി, ബഷീർ, ഖമറുന്നിസ, നസീമ, കലാം, തങ്കമ്മ.
സംവിധായകന്റെയോ നിർമാതാവിന്റെയോ താൽപര്യങ്ങൾക്കനുസരിച്ച് കഥാപാത്രങ്ങളെ സൃഷ്ടിക്കാൻ കൂട്ടാക്കാത്ത കഥാകാരനായിരുന്നു ഇദ്ദേഹം.
തന്റെ വിചാര വികാരങ്ങൾക്ക് അനുസരിച്ച് മാത്രം കഥയെഴുതുമ്പോൾ കഥാപാത്രങ്ങൾ ആ കഥയ്ക്കൊപ്പം സഞ്ചരിക്കുകയായിരുന്നു ആലപ്പി ഷെറീഫിന്റെ സിനിമകളിൽ.
കാലഘട്ടങ്ങൾക്കിടയിലൂടെയുള്ള മറ്റൊരു കാലഘട്ട നിർമിതിയുടെ ഉപജ്ഞാതാവ് എന്ന നിലയിൽ ഷെരീഫിെൻറ സാന്നിദ്ധ്യം ശ്രദ്ധേയമായിരുന്നുവെന്നും അക്കാലത്തെ 'ന്യൂ ജനറേഷൻ' സിനിമയുടെ പിന്നണിയിൽ ഷെരീഫ് ആയിരുന്നുവെന്നും സംവിധാകൻ ഫാസിൽ പറയുന്നു.
തിരക്കഥയൊരുക്കിയ ചിത്രങ്ങള്ളിൽ ചിലത്
പൂർണ്ണമായ പട്ടിക ലഭ്യമാണ്.
പ്രതിധ്വനി - 1971 കളിപ്പാവ - 1972 കവിത - 1973 അലകൾ - 1974 നാത്തൂൻ - 1974 നിറമാല - 1975 ഉത്സവം - 1975 മത്സരം - 1975 ആലിംഗനം - 1976 അഭിനന്ദനം - 1976 അയൽക്കാരി - 1976 അനുഭവം - 1976 ഇന്നലെ ഇന്ന് - 1977 അകലെ ആകാശം - 1977 ആനന്ദം പരമാനന്ദം - 1977 സംവിധാനം ചെയ്ത ചിത്രങ്ങൾ ആരോഹണം (1980), അസ്തമിക്കാത്ത പകലുകൾ (1981), നസീമ (1983) ചിത്രങ്ങൾ
ചിത്രങ്ങളെ സംബന്ധിച്ച അപൂർണ്ണമായ പട്ടിക താഴെ കൊടുക്കുന്നു.
വർഷം ചിത്രം പങ്കാളിത്തം 1971 കളിപ്പാവ സംഭാഷണം 1972 കാറ്റുവിതച്ചവൻ സംഭാഷണം 1973 കവിത സംഭാഷണം 1973 അലകൾ സംഭാഷണം 1974 നാത്തൂൻ സംഭാഷണം പുറംകണ്ണികൾ ജീവിതം രാവുകൾ -ജി ജ്യോതിലാൽ ഷെരീഫുമായി നടത്തിയ അഭിമുഖം Archived 2016-03-04 at the Wayback Machine അവലംബം
ആലുവ സർവമത സമ്മേളനം
ഇന്ത്യയിലാദ്യമായി ഒരു സർവമത സമ്മേളനം നടന്നത് കേരളത്തിലാണ്.
ആലുവ അദ്വൈതാശ്രമത്തിൽ വച്ച് 1924ലെ ശിവരാത്രി ദിനത്തോടനുബന്ധിച്ച് മാർച്ച് മൂന്ന്, നാല്  (കൊല്ലവർഷം 1099 കുംഭം 20,21 )തീയതികളിലായിരുന്നു ശ്രീനാരായണ ഗുരുവിനാൽ നടത്തപ്പെട്ട സർവമത സമ്മേളനം സംഘടിപ്പിക്കപ്പെട്ടത്.
എല്ലാ മതസാരവും സമഭക്തിയോടും സമബുദ്ധിയോടും ഉൾക്കൊള്ളാൻ സാധിച്ചാൽ മതവൈരത്തിനുള്ള എല്ലാ സാദ്ധ്യതകളും ഇല്ലാതാകുമെന്ന സന്ദേശമാണ് സർവമത സമ്മേളനത്തിന്റെ കാതൽ.
എല്ലാമതങ്ങളുടേയും സാരം ഏകമാണെന്ന ബോദ്ധ്യം വന്നവന് ഒരു മതവും നിന്ദ്യമല്ല.
അത്തരമൊരു ശരിയായ മതബോധം മനുഷ്യരിൽ ഉണ്ടാക്കാനാണ് എല്ലാ മതാചാര്യന്മാരും ശ്രദ്ധിക്കേണ്ടതും പരിശ്രമിക്കേണ്ടതും എന്നതായിരുന്നു ഗുരുവിന്റെ പക്ഷം.
മതബോധനത്തിന്റെ മൗലികമായ വെളിവിലേക്കുള്ള ചരിത്ര ജാലകമായിരുന്നു ഗുരുദേവൻ സംഘടിപ്പിച്ച, ലോകത്തിൽ രണ്ടാമത്തേതും ഏഷ്യയിൽ ആദ്യത്തേതുമായിട്ടുള്ള ഈ സർവമതസമ്മേളനം.
സ്വജീവിത ദർശനത്തിന്റെ വ്യാഖ്യാനം, കാലഘട്ടത്തിന്റെ ഉൾവിളി, ശിഷ്യന്മാർക്കുള്ള സംശയ ദൂരീകരണം, മതസമന്വയം, വിശ്വസാഹോദര്യ സ്ഥാപനം അങ്ങനെ പലതുമായിരുന്നു ആലുവ അദ്വൈതാശ്രമത്തിൽ 1924ൽ നടന്ന സർവമത സമ്മേളനത്തിലൂടെ ശ്രീനാരായണഗുരു ലോകത്തോട് സംവദിച്ചത്.
1893 സെപ്തംബറിൽ ചിക്കാഗോയിൽ സ്വാമി വിവേകാനന്ദൻ പങ്കെടുത്ത 'വേൾഡ് പാർലമെന്റ് ഓഫ് റിലീജിയൺസ് ' ആയിരുന്നു ആദ്യ സർവമത സമ്മേളനം .
1893 ൽ ലോകത്ത് ആദ്യമായി ചിക്കാഗോയിൽ നടന്ന സർവമത സമ്മേളനം പലപല മതാചാര്യൻമാരുടെ തത്വഭാഷണത്തിനാണ് മുഖ്യത കല്‌പിച്ചിരുന്നതെങ്കിൽ മൂന്ന് പതിറ്റാണ്ടിന് ശേഷം ആലുവയിൽ ശ്രീനാരായണ ഗുരു നടത്തിയ ലോകത്തെ രണ്ടാമത്തെ സർവമതസമ്മേളനം മതങ്ങൾ പ്രതിനിധാനം ചെയ്യുന്ന മൂലതത്വങ്ങളിലെ ഏകതയെ വിളംബരം ചെയ്യുന്നതിനാണ് മുഖ്യത കല്‌പിച്ചത്.
അതിലൂടെ ജാതിമത ദൈവവിരോധങ്ങളില്ലാത്ത, സർവരും സോദരത്വേന വാഴുന്ന, ഒരു മാതൃകാലോകത്തെ ശ്രീനാരായണ ഗുരു വിഭാവനം ചെയ്യുകയായിരുന്നു.
ആലുവ അദ്വൈതാശ്രമത്തിന്റെ പടിഞ്ഞാറ് ഭാഗത്തായി പെരിയാറിന്റെ തീരത്തായിരുന്നു സർവമത സമ്മേളനത്തിന്റെ പ്രധാനവേദി തയ്യാറാക്കിയിരുന്നത്.
ജാതിമതഭേദമന്യേ നിറഞ്ഞുകവിഞ്ഞ ജനാവലിയെ സാക്ഷി നിറുത്തി സർവമത പ്രാർത്ഥനയോടെ ആരംഭിച്ച സർവമതസമ്മേളനം ഗുരുദേവൻ ഉദ്ഘാടനം ചെയ്തു.
സമ്മേളനത്തിൽ വിവിധ മതപണ്ഡിതർ പങ്കെടുത്തു.
തിരുവിതാംകൂർ ഹൈക്കോടതി ചീഫ് ജസ്റ്റിസും മഹാപണ്ഡിതനുമായിരുന്ന സർ ടി. സദാശിവഅയ്യരായിരുന്നു സർവമത സമ്മേളനത്തിന്റെ അദ്ധ്യക്ഷൻ.
മിതവാദി പത്രാധിപർ സി. കൃഷ്ണൻ, പണ്ഡിറ്റ് ഋഷിറാം (ആര്യ സമാജം), കെ കുരുവിള (ക്രിസ്തുമതം), സ്വാമി ശിവപ്രസാദ് (ബ്രഹ്മസമാജം), മുഹമ്മദ് മൗലവി (ഇസ്ലാം), മഞ്ചേരി രാമകൃഷ്ണയ്യർ (ബുദ്ധമതം), മഞ്ചേരി രാമയ്യർ തുടങ്ങിയവർ വിവിധ മതതത്വങ്ങളെപ്പറ്റി പ്രഭാഷണങ്ങൾ നടത്തുകയും ചെയ്തു.
ശ്രീനാരായണഗുരു ഒടുവിൽ മറുപടിപ്രസംഗവും നടത്തി.
ശ്രീനാരായണ ഗുരുവിന്റെ ഉപദേശ നിർദ്ദേശങ്ങൾക്കനുസൃതമായി സി.വി. കുഞ്ഞിരാമന്റെ നേതൃത്വത്തിൽ എഴുതി തയ്യാറാക്കിയിരുന്ന സ്വാഗതപ്രസംഗം സമ്മേളനത്തിൽ അന്ന് വായിച്ചത് അദ്വൈതാശ്രമത്തിന്റെ കാര്യദർശി കൂടിയായിരുന്ന ഗുരുവിന്റെ സംന്യസ്തശിഷ്യൻ സത്യവ്രതസ്വാമികളായിരുന്നു.
സഹോദരൻ അയ്യപ്പൻ, എ ബി സേലം, വക്കം മൗലവി, കെ. എം സീതി സാഹിബ് തുടങ്ങിയ പ്രഗത്ഭരും സമ്മേളനത്തിൽ പങ്കെടുത്തിരുന്നു.
യോഗാനന്തരം വിശിഷ്ടാതിഥികളെയും ശിഷ്യരെയും വിദ്യാർഥികളെയും ഉൾപ്പെടുത്തി സംസ്‌കൃത സ്‌കൂളിനുമുന്നിൽനിന്ന് ഗ്രൂപ്പ് ഫോട്ടോയും എടുത്തു.
സർവമത സമ്മേളനം സംഘടിപ്പിക്കാനുള്ള പ്രേരണ
സർവമത സമ്മേളനം സംഘടിപ്പിക്കുവാൻ  ശ്രീനാരായണ ഗുരുവിന് പ്രേരണയായത് അക്കാലത്തെ സാമൂഹി​കാന്തരീക്ഷം തന്നെയാണ്.
മതപരിവർത്തന വ്യഗ്രതയും തെക്കേ മലബാറിലുണ്ടായ 'മാപ്പിളലഹള'യും എസ്.എൻ.ഡി.പി യോഗനേതാക്കളിൽ ചിലർക്ക് ഹിന്ദുമതം പരിത്യജിക്കാനുണ്ടായ താൽപര്യവുമെല്ലാം ശ്രീനാരായണ ഗുരു  കണക്കിലെടുത്തിരുന്നു.
ശ്രീനാരായണ ഗുരുവിന്റെ അടുത്ത ശിഷ്യർപോലും മതപരിവർത്തന വാദത്തിന്റെ വക്താക്കളായി.
പക്ഷേ ഹിന്ദുമതം വിട്ടാൽ ഏത് സ്വീകരിക്കണമെന്ന കാര്യത്തിൽ അഭിപ്രായസമന്വയം ഉണ്ടായില്ല, എന്നുമാത്രവുമല്ല അതിന്റെ പേരിൽ അനുയായികൾക്കിടയിൽ വാദപ്രതിവാദങ്ങളുമുണ്ടായി.
അധഃകൃതർ ജാത്യതീതവും സമത്വസുന്ദരവുമായ ബുദ്ധമതം സ്വീകരിക്കുന്നത് അനുഗുണമാകുമെന്ന് മിതവാദി സി.കൃഷ്ണൻ വക്കീൽ, സഹോദരൻ അയ്യപ്പൻ, മഞ്ചേരി രാമയ്യർ, രാമകൃഷ്ണ അയ്യർ തുടങ്ങിയവർ അഭിപ്രായപ്പെട്ടു.
കുറച്ചുപേർ ഇസ്ലാം മതത്തിന്റെയും മറ്റുചിലർ സിക്കുമതത്തിന്റേയും വക്താക്കളായി.
മഹാകവി കുമാരനാശാനും ടി.കെ.മാധവനും ഹിന്ദുമതത്തിൽ തന്നെ അടിയുറച്ച് നിന്ന് സാമൂഹ്യനീതിക്കായി പോരാടണമെന്ന പക്ഷക്കാരായിരുന്നു.
അക്കാലത്തെ പത്രപംക്തികളിൽ എസ്.എൻ.ഡി.പി യോഗക്കാരുടെ മതപരിവർത്തന വാദപ്രതിവാദം നിറഞ്ഞുനിന്നു.
കുമാരനാശാൻ 'മതപരിവർത്തന രസവാദം' രചിച്ചതും ഈ പശ്ചാത്തലത്തിലാണ്.
ശിഷ്യന്മാരും അനുയായികളും വാദപ്രതിവാദങ്ങളിൽ മുഴുകികഴിയുന്ന സന്ദർഭത്തിൽ കോയമ്പത്തൂരിലായിരുന്ന ശ്രീനാരായണ ഗുരു അധികം വൈകാതെ ആലുവ അദ്വൈതാശ്രമത്തിൽ തിരിച്ചെത്തി.
ശിഷ്യർ ഓരോരുത്തരായും സംഘമായും ഗുരുദേവനെ സന്ദർശിച്ച് അവരവരുടെ വാദം അവതരിപ്പിക്കുകയും ചെയ്തു.
സഹോദരൻ അയ്യപ്പനും ഗുരുദേവനുമായി ഒരു ദീർഘസംഭാഷണംതന്നെ നടത്തി.
അതിന് സാക്ഷ്യം വഹിച്ച സ്വാമി സത്യവ്രതൻ അവിടെ നടന്ന വ‌ർത്തമാനം അപ്പാടെ എഴുതിയെടുത്ത് ഗുരുവിന്റെ അനുമതിയോടെ പിന്നീട് ടി.കെ.മാധവന്റെ ദേശാഭിമാനിയിൽ പ്രസിദ്ധീകരിക്കുകയും ചെയ്തു.
ഗുരുവും സഹോദരനുമായുള്ള സംഭാഷണമദ്ധ്യേ, എസ്.എൻ.ഡി.പി യോഗക്കാരുടെ മതപരിവർത്തന വാദത്തിനുള്ള മറുപടിയായി ഗുരു നല്കിയ സന്ദേശമാണ് 'മതമേതായാലും മനുഷ്യൻ നന്നായാൽ മതി' എന്ന സാരോപദേശം.
അനുയായികളുടെ മതപരിവർത്തന തീവ്രവാദവും സംവാദവും സർവമത സമ്മേളനം സംഘടിപ്പിക്കാൻ ഗുരുവിനെ ഏറെ സ്വാധീനിച്ചിട്ടുണ്ടെന്നാണ് ജീവചരിത്രകാരന്മാർ സാക്ഷ്യപ്പെടുത്തിയിട്ടുള്ളത്.
സമ്മേളനത്തിന് മഹാശിവരാത്രി നല്ല മുഹൂർത്തമായി തിരഞ്ഞെടുത്തതിനും മറ്റൊരുകാരണമുണ്ട്.
ശിവരാത്രി നാളിൽ മണപ്പുറത്ത് ജനസഹസ്രങ്ങൾ എത്തിച്ചേരും.
അപ്പോൾ വിവിധ പ്രസ്ഥാനക്കാർ വെവ്വേറെ വേദിയൊരുക്കി പ്രസംഗപരമ്പര നടത്തുമായിരുന്നു.
അതിൽ പരമതഖണ്ഡനവും സ്വമതസ്ഥാപനവുമൊക്കെ നിഴലിക്കും.
ഇതൊക്കെ അന്തരീക്ഷത്തിൽ അലയടിക്കുമ്പോഴും ആലുവ പുഴയുടെ മറുകരയിലെ അദ്വൈതാശ്രമത്തിൽ ഇത്തരം വാദപ്രതിവാദങ്ങളും മതപ്പോരുകളും അവസാനിപ്പിക്കാനുള്ള കർമ്മയജ്ഞത്തിലുമായിരുന്നു ശ്രീനാരായണഗുരു.
അതുകൊണ്ടാണ് ശിവരാത്രി നാളിൽ തന്നെ സർവമത സമ്മേളനത്തിന് വേദിയൊരുക്കാൻ ഗുരുനിശ്ചയിച്ചത്.
ആ സമ്മേളനത്തിലെ പ്രധാനസന്ദേശമായി 'വാദിക്കാനും ജയിക്കാനുമല്ല, അറിയാനും അറിയിക്കാനുമാണ് ' എന്ന് എഴുതിവയ്ക്കണമെന്ന് സർവമത സമ്മേളനത്തിന്റെ മുഖ്യസംഘാടകനും ശിഷ്യനുമായ സ്വാമി സത്യവ്രതനോട് കർശനമായി നിർദ്ദേശിക്കുകയും സന്ദേശമെഴുതാൻ സഹോദരൻ അയ്യപ്പനെ ചുമതലപ്പെടുത്തുകയും ചെയ്തത്.
സമസ്ത കേരള സഹോദര സമ്മേളനം
1921ൽ സമസ്ത കേരള സഹോദര സമ്മേളനത്തിന് വേദിയായതും ആലുവ അദ്വൈതാശ്രമ വാടിയായിരുന്നു.
അന്ന് സമ്മേളനം നടന്ന പന്തലിന്റെ കവാടത്തിൽ 'സാഹോദര്യം സർവത്ര' എന്നൊരു സൂക്തം എഴുതിവയ്ക്കാൻ ഗുരു  നിർദ്ദേശിച്ചിരുന്നു.
അതുകൊണ്ടാകാം സഹേദരനെത്തന്നെ പുതിയ സന്ദേശമെഴുതാനും ചുമതലപ്പെടുത്തിയത്.
മുൻ നിശ്ചയപ്രകാരം ശിവരാത്രിയോടനുബന്ധിച്ച് രണ്ടുദിവസങ്ങളിലായി സമ്മേളനം നടന്നു.
ലോകത്തെ രണ്ടാമത്തേതും ഏഷ്യയിലെ ആദ്യത്തേതുമായ സർവമത സമ്മേളനം.
ഹിന്ദു, ക്രിസ്ത്യൻ, ഇസ്ലാം, ബുദ്ധ, ജൈന, യഹൂദമതങ്ങളെയും തിയോസഫിക്കൽ സിദ്ധാന്തം, ബ്രഹ്മസമാജം, ആര്യസമാജം, ബഹായി ധർമ്മം എന്നിവയുടെയും പ്രതിനിധികളാണ് സമ്മേളനത്തിൽ പങ്കെടുത്തത്.
1924 മുതൽ ഗുരുദേവന്റെ ശിഷ്യപരമ്പരയിലെ സന്യാസിമാരുടെ നേതൃത്വത്തിൽ എല്ലാവർഷവും ശിവരാത്രി നാളിൽ ആലുവ അദ്വൈതാശ്രമം സർവമത സമ്മേളനത്തിന് വേദിയായിട്ടുണ്ട്.
100ാമത് സമ്മേളനം 2023 ഫെബ്രുവരി 18ന് നടന്നു.
അവലംബം ↑ ↑ 1 2 3 4 1 2 3 4 5 6 7 8 ↑ ↑ 1 2 3 ↑
ആവാ തൃതീയൻ
കിഴക്കിന്റെ അസ്സീറിയൻ സഭ യുടെ പരമാദ്ധ്യക്ഷനാണ് മാർ ആവാ തൃതീയൻ റോയെൽ .
2021 സെപ്റ്റംബർ 8നാണ് സഭയുടെ പരമാധികാര സമിതിയായ പരിശുദ്ധ സൂനഹദോസ് ഇദ്ദേഹത്തെ കിഴക്കിന്റെ കാതോലിക്കോസ്-പാത്രിയാർക്കീസായി തിരഞ്ഞെടുത്തത്.
ഈ പദവി വഹിക്കുന്ന 122ാമത്തെ വ്യക്തിയാണ് ഇദ്ദേഹം.
ആർ. ഗോപികൃഷ്ണൻ
കേരളത്തിലെ ഒരു മാധ്യമപ്രവർത്തകനും എഴുത്തുകാരനുമായിരുന്നു ' ആർ. ഗോപികൃഷ്ണൻ.' .
മെട്രോ വാർത്ത മലയാളം ദിനപത്രത്തിൻറെ ചീഫ് എഡിറ്റർ ആയിരിക്കെ 2022 ജുലൈ 31ന് അദ്ദേഹം അന്തരിച്ചു.
എൽ ടി ടി ഇ നേതാവായിരുന്ന വേലുപ്പിള്ള പ്രഭാകരനുമായി അഭിമുഖം നടത്തിയ ആദ്യത്തെ മലയാള പത്രപ്രവർത്തകനായിരുന്നു അദ്ദേഹം.
ഡാൻ ബ്രൗണിന്റെ പ്രശസ്തമായ ഡാവിഞ്ചി കോഡ് പുസ്തകത്തിൻറെ മലയാള പരിഭാഷ നിർവഹിച്ചിട്ടുണ്ട്.
മികച്ച മാധ്യമ പ്രവർത്തകനുള്ള സംസ്ഥാന സർക്കാരിൻറെ പുരസ്കാരം 1985ലും '88ലും ലഭിച്ചിട്ടുണ്ട്.
1989ലെ എം. ശിവറാം അവാർഡ്, വി. കരുണാകരൻ നമ്പ്യാർ പുരസ്കാരം, കെ. സി. സെബാസ്റ്റ്യൻ പുരസ്കാരം, സി. എച്ച്. മുഹമ്മദ് കോയ പുരസ്കാരം തുടങ്ങിയ അവാർഡുകളും ലഭിച്ചിട്ടുണ്ട്.
അവലംബം ↑ {{ cite web }} :  CS1 maint: unrecognized language ( link ) 1 2 3 4 1 2 3 1 2
ആർ. നടരാജൻ ഇംഗ്ലീഷ് വിലാസം https://ml.wikipedia.org/wiki/R.
തമിഴ് സാഹിത്യകാരനാണ് ആർ. നടരാജൻ എന്ന ഇരാ.
നടരാജൻ (ജനനം : 8 ഡിസംബർ 1964).
2014 ൽ ബാലസാഹിത്യ രചനയ്ക്കുള്ള കേന്ദ്ര സാഹിത്യ അക്കാദമിയുടെ ബാലസാഹിത്യ പുരസ്കാർ ലഭിച്ചു.
ഇംഗ്ലീഷ് സാഹിത്യത്തിലും ഭൗതികത്തിലും മനഃശാസ്ത്രത്തിലും വിദ്യാഭ്യാസത്തിലും ബിരുദാനന്ദര ബിരുദം നേടിയിട്ടുണ്ട്.
ദീർഘകാലം അധ്യാപകനായിരുന്നു.
ആനന്ദവികടൻ മാസികയിലൂടെ എഴുത്ത് ആരംഭിച്ചു.
ഇപ്പോൾ കടലൂർ കൃഷ്ണസ്വാമി മെമ്മോറിയൽ മട്രിക്കുലേഷൻ ഹയർസെക്കണ്ടറി സ്കൂൾ പ്രിൻസിപ്പലാണ്.
ഇദ്ദേഹത്തിന്റെ 'അയിഷ' എന്ന നോവലൈറ്റ് പത്തു ലക്ഷം കോപ്പിയിലധികം വിൽക്കപ്പെട്ടിട്ടുണ്ട്.
ആധുനിക വിദ്യാഭ്യാസത്തിന്റെ പൊള്ളത്തരങ്ങൾ വെളിപ്പെടുത്തിയ ഈ കൃതി മനോന്മണിയം സുന്ദരനാർ സർവകലാശാലയും മധുരൈ കാമരാജ് സർവകലാശാലയും സിംഗപ്പൂരിലെ വിദ്യാഭ്യാസ സ്ഥാപപനങ്ങളും തങ്ങളുടെ സിലബസ്സിൽ ഉൾപ്പെടുത്തിയിട്ടുണ്ട്.
നാൽപ്പതോളം കൃതികൾ രചിച്ചിട്ടുണ്ട്.
കൃതികൾ വിജ്ഞാന വിക്രമാദിത്യൻ കഥകൾ 'അയിഷ' ഇറാ സീറോ (ബ്രെയിൽ ലിപിയിൽ) നവീന പഞ്ചതന്ത്ര കഥകൾ പുരസ്കാരങ്ങൾ 2014 ൽ ബാല സാഹിത്യ രചനയ്ക്കുള്ള കേന്ദ്ര സാഹിത്യ അക്കാദമിയുടെ ബാലസാഹിത്യ പുരസ്കാർ സംസ്ഥാന അധ്യാപക പുരസ്കാരം അവലംബം ↑ ↑ പുറം കണ്ണികൾ വെബ്സൈറ്റ് Archived 2015-02-09 at the Wayback Machine
ആർ. ഹേലി
കേരള സംസ്ഥാനത്തിന്റെ മുൻ അഗ്രികൾച്ചർ ഡയറക്‌ടറും കേരളത്തിലെ ഫാം ഇൻഫർമേഷൻ ബ്യൂറോയുടെ (FIB) ആദ്യത്തെ പ്രിൻസിപ്പൽ ഇൻഫർമേഷൻ ഓഫീസറുമായിരുന്നു ആർ. ഹേലി .
കേരളത്തിലെ ഫാം ജേർണലിസത്തിന്റെ തുടക്കക്കാരനായിരുന്ന അദ്ദേഹം
കാർഷിക രംഗം ആധുനികവത്കരിക്കാനും ലോകമെമ്പാടുമുള്ള കാർഷിക ഗവേഷണ ഫലങ്ങൾ തദ്ദേശീയ കർഷകരിൽ എത്തിക്കാനും അതിയായ ശ്രദ്ധ കൊടുത്തിരുന്നു.
ഈഴവ സമുദായത്തിൽ നിന്നും തിരുവിതാംകൂർ സർവീസിൽ നിയമിതനായ ആദ്യ ഗസറ്റഡ് ഓഫീസർ, എസ്.എൻ.ഡി.പി. യോഗം ദേവസ്വം സെക്രട്ടറി, ആറ്റിങ്ങൽ നഗരസഭയുടെ പ്രഥമ അധ്യക്ഷൻ എന്നീ നിലകളിൽ അറിയപ്പെടുന്ന പി.എം. രാമന്റെയും (രാമൻ രജിസ്ട്രാർ) ഭാരതിയുടെയും ഭാരതിയുടെയും പതിനൊന്ന് മക്കളിൽ ഇളയ മകനായി 1934 സെപ്റ്റംബറിൽ തിരുവനന്തപുരം ജില്ലയിലെ ആറ്റിങ്ങലിൽ ആണ് ആർ. ഹേലി ജനിച്ചത്.
) ട്രേഡ് യൂണിയൻ നേതാവും മുൻ എംഎൽഎയുമായിരുന്ന ആർ. പ്രകാശം , നിയമസഭാ സെക്രട്ടറിയായിരുന്ന ഡോ. ആർ. പ്രസന്നൻ , ഡെപ്യൂട്ടി ചീഫ് എൻജിനീയറായിരുന്ന ഹർഷൻ എന്നിവർ സഹോദരങ്ങളാണ്.
ഏറ്റവും ഇളയ മകന് സൂര്യൻ എന്ന അർഥമുള്ള ഹേലി എന്ന പേരാണു മാതാപിതാക്കൾ അദ്ദേഹത്തിനു നൽകിയത്.
സാമൂഹ്യ പരിഷ്കർത്താവ് കൂടിയായിരുന്ന അച്ഛൻ രാമൻ ഹേലിയുടെ വ്യക്തിത്വത്തെ ഏറെ സ്വാധീനിച്ചിട്ടുണ്ട്.
കേരള ആരോഗ്യ വകുപ്പിൽ നിന്നും സീനിയർ സിവിൽ സർജൻ ആയി വിരമിച്ച ഡോ. സുശീലയാണ് ഭാര്യ.
ആലപ്പുഴ മെഡിക്കൽ കോളജിൽ ജനറൽ മെഡിസിൻ പ്രൊഫസറായ ഡോ. എച്ച്. പൂർണിമ, കേരള റിയൽ എസ്റ്റേറ്റ് റെഗുലേറ്ററി അതോറിറ്റി സെക്രട്ടറിയായ പ്രശാന്ത് ഹേലി എന്നിവർ മക്കളാണ്.
ബെംഗളൂരുവിലെ ഹെബ്ബാൾ കാർഷിക കോളജിൽനിന്നാണ് ഹേലി ബിരുദം പൂർത്തിയാക്കുന്നത്.
20–ാം വയസ്സിൽ റബർ ബോർഡിൽ ജൂനിയർ ഓഫിസറായി ജോലിയിൽ പ്രവേശിച്ചെങ്കിലും ഒരു വർഷത്തിനു ശേഷം അവിടുന്ന് രാജിവെച്ച് സംസ്ഥാന കൃഷി വകുപ്പിൽ ചേർന്നു.
തിരുകൊച്ചി കൃഷി വകുപ്പിൽ കൃഷി ഇൻസ്‌പെക്ടർ ആയും മല്ലപ്പള്ളിയിൽ അഗ്രിക്കൾച്ചറൽ എക്സ്റ്റൻഷൻ ഓഫീസറായും ജോലി ചെയ്തിട്ടുണ്ട്.
കേരള കർഷകൻ മാസിക ആരംഭിച്ചതിനു പിന്നിൽ പ്രവർത്തിച്ച അദ്ദേഹം കേരള കർഷകൻ മാസികയുടെ എഡിറ്ററായും പ്രവർത്തിച്ചിട്ടുണ്ട്.
ഫാം ഇൻഫർമേഷൻ ബ്യൂറോയിലെ ജോലി
കേരളത്തിലെ ഫാം ഇൻഫർമേഷൻ ബ്യൂറോയുടെ (FIB) ആദ്യത്തെ പ്രിൻസിപ്പൽ ഇൻഫർമേഷൻ ഓഫീസറായിരുന്ന ആർ. ഹേലി.
ഫാം ജേർണലിസമെന്ന ഒരു നൂതന പത്ര പ്രവർത്തനശാഖയുടെ തുടക്കക്കാരൻ കൂടിയാണ്.
കൃഷിയെയും കർഷകരെയും കർഷക സാഹിത്യത്തെയും മനസ്സിലാക്കാനും ഗവേഷണ ഫലങ്ങൾ ലളിതമായ ഭാഷയിൽ കർഷകരിൽ എത്തിക്കാനും ആണ് ഫാം ഇൻഫർമേഷൻ ബ്യുറോ ശ്രമിച്ചത്.
ഇതിനായി ആകാശവാണി, കൈപ്പുസ്തകങ്ങൾ, ഡോക്യുമെന്ററി ഫിലിമുകൾ എന്നിവ ഉപയോഗിച്ചു.
തുടക്കത്തിൽ 500-ൽ താഴെ പ്രതികൾ മാത്രമുള്ള മാസത്തിലൊരിക്കൽ ഇറങ്ങിയിരുന്ന മാസിക പ്രചാരം വർദ്ധിച്ചതോടെ ദ്വൈവാരികയാക്കി.
ഫാം ജേർണലിസം
ഹരിത വിപ്ളവ കാലഘട്ടത്തിൽ ഹേലിയെ നെൽകൃഷിയിലെ പുതിയ സങ്കേതങ്ങൾ മനസ്സിലാക്കാൻ വേണ്ടി ഇന്തോനേഷ്യയും തായ്‌വാനും തായ്‌ലാൻഡും ഉൾപ്പെടെയുള്ള കിഴക്കനേഷ്യയിലെ പ്രധാന നെൽക്കൃഷി മേഖലയിൽ പരിശീലനത്തിനായി അയച്ചു.
ഒരു വർഷത്തെ പരിശീലനത്തിനു ശേഷം തിരിച്ചെത്തിയ ഹേലി, നെൽക്കൃഷിയിൽ ലോകത്ത് വന്ന വമ്പിച്ച മാറ്റങ്ങളെപ്പറ്റി കേരളത്തിലെ മുഖ്യ പത്രങ്ങളിൽ തുടർച്ചയായി സരസമായും ലളിതമായും ലേഖന പരമ്പരകൾ എഴുതിത്തുടങ്ങി.
ആകാശവാണിയിലെ ‘വയലും വീടും’ പരിപാടിയും ഫാം ഇൻഫർമേഷൻ ബ്യുറോയും ചേർന്ന് ആരംഭിച്ച കാർഷിക വാർത്തകളും ഹേലിയുടെ നേതൃത്വത്തിലാണ് ആരംഭിക്കുന്നത്.
ഗ്രൂപ്പ് ഫാമിംഗ്
കൃഷിമന്ത്രിയായിരുന്ന വി.വി. രാഘവൻ, ചെലവ് കുറച്ച് ഉല്പാദനം വർധിപ്പിക്കാൻ കേരളത്തിലെ നെൽകൃഷി മേഖലയിൽ നടപ്പിലാക്കിയ 'ഗ്രൂപ്പ് ഫാമിംഗ്' എന്ന കൂട്ടുകൃഷി വികസന പദ്ധതിയുടെ നടത്തിപ്പിൽ ഹേലിയുടെ പങ്ക് ശ്രദ്ധേയമായിരുന്നു.
ദൂരദർശനിലെ കാർഷിക പരമ്പരകൾ
ഹേലി കൃഷിവകുപ്പിന്റെ തലവനായി വിരമിച്ച ശേഷം ദൂരദർശൻ അധികൃതരുടെ  അഭ്യർത്ഥന പ്രകാരം ഹേലി ‘നൂറുമേനിയുടെ കൊയ്ത്തുകാർ’ എന്ന കാർഷിക പരമ്പരയുടെ ഭാഗമായി പ്രവർത്തിക്കാൻ തുടങ്ങി.
കുട്ടനാട് പാക്കേജിലെ സംഘത്തിൽ കുട്ടനാട് പാക്കേജ് ബോർഡ്
പ്രമുഖ കാർഷിക ശാസ്ത്രജ്ഞൻ ഡോ. എം.എസ്. സ്വാമിനാഥൻ നേതൃത്വം കൊടുത്ത കുട്ടനാട് പാക്കേജ് പഠന സംഘത്തിൽ ഡോ. രത്നം, ഡോ. ജെയിംസ്, ഡോ. കെ.ജി പത്മകുമാർ, ഡോ. കൃഷ്ണദാസ് എന്നിവർക്കൊപ്പം ഹേലിയും അംഗമായി.
കുട്ടനാട്ടിലെ കായൽ കൈയേറ്റത്തിനെതിരെ വാദിച്ചിരുന്ന ഹേലി, വേമ്പനാട്ട് കയലിൻെറ വിസ്​തീർണം കുറയുകയാണ് എന്നും ഇനിയും അത് കുറയാൻ അനുവദിക്കരുത് എന്നും പറഞ്ഞിരുന്നു.
കുട്ടനാടിന് പ്രത്യേക വികസന അതോറിറ്റി വേണമെന്നും അതിനായി നിയമസഭയിൽ ബില്ല് അവതരിപ്പിക്കണമെന്നും അദ്ദേഹം ആവശ്യപ്പെട്ടിട്ടുണ്ട്.
1990 ൽ വിരമിച്ചതിനു ശേഷവും ഹേലി  കൃഷി വിഷയത്തിൽ സർക്കാരിൻ്റെ ഉപദേശകനായി പ്രവർത്തിച്ചുവന്നിരുന്നു.
പല കൃഷിമന്ത്രിമാരും അദ്ദേഹവുമായി ആശയവിനിമയം നടത്തുകയും അദ്ദേഹത്തിൻ്റെ അഭിപ്രായങ്ങൾ തേടുകയും ചെയ്തിരുന്നു.
കേരള കാർഷിക നയരൂപീകരണ സമിതിയിലെ അംഗമെന്ന നിലയിലും ഹേലി പ്രവർത്തിച്ചിട്ടുണ്ട്.
സംസ്ഥാന സർക്കാർ ഏർപ്പെടുത്തിയ പ്രഥമ ‘കൃഷിഭാരതി’ പുരസ്കാരം ഉൾപ്പെടെ ഒട്ടേറെ ബഹുമതികൾ തേടിയെത്തി.
പാൽ, മുട്ട, മാംസ്യം എന്നിവയിൽ സംസ്ഥാനത്തിന് ഏകദേശം സ്വയം പര്യാപ്തത കൈവരുന്നത് സി. ദിവാകരൻ ഭക്ഷ്യ സിവിൽ സപ്ളൈസ്, ക്ഷീര മൃഗസംരക്ഷണവകുപ്പ് മന്ത്രിയായിരിക്കെ ഹേലി സമർപ്പിച്ച കമ്മിറ്റി റിപ്പോർട്ട് പ്രകാരമായിരുന്നു.
ആർ. ഹേലി കമ്മിറ്റിയുടെ ശുപാർശകൾ
പാൽ,മുട്ട,മാംസം എന്നീ ഭക്ഷ്യസാധനങ്ങളുടെ ഉത്‌പാദനം വർദ്ധിപ്പിക്കാനും അന്നത്തെ മുഖ്യമന്ത്രി വി. എസ് അച്യുതാനന്ദൻ നിർദ്ദേശിച്ചതിൻ്റെ അടിസ്ഥാനത്തിൽ ഭക്ഷ്യ സിവിൽ സപ്ളൈസ്, ക്ഷീര മൃഗസംരക്ഷണവകുപ്പ്മന്ത്രി സി. ദിവാകരൻ ആർ. ഹേലിയുടെ നേതൃത്വത്തിൽ ഒരു കമ്മിറ്റി രൂപികരിച്ചു.
ഈ കമ്മിറ്റിയുടെ ശുപാർശകൾ കേരളത്തിലെ മൃഗസംരക്ഷണ ക്ഷീരവകുപ്പിന്റെ ചരിത്രത്തിൽ പ്രാധാന്യം അർഹിക്കുന്ന ഒന്നായി മാറി.
റിപ്പോർട്ടിൽ ആർ. ഹേലി 58 നിർദ്ദേശങ്ങളാണ് മുന്നോട്ടുവച്ചത്.
പ്രധാന നിർദ്ദേശങ്ങളിൽ ഒന്ന് ക്ഷീരകർഷകനെയും അവന്റെ കുടുംബത്തെയും ശക്തമായ അടിത്തറയിൽ നിലനിറുത്തുക, ചെറുകിട ക്ഷീരോല്പാദകരോടൊപ്പം, അമ്പതും നൂറും പശുക്കളെ സംരക്ഷിക്കുന്ന ഹൈടെക് ഡയറി ഫാമുകൾ പൊതുമേഖലയിൽ ആരംഭിക്കണം, പാലിനും മറ്റ് ഉത്‌പന്നങ്ങൾക്കും ന്യായമായ വില, കുടുംബത്തിന് ക്ഷേമപദ്ധതി, ക്ഷീരകർഷകന് പെൻഷൻ, പ്രാഥമിക ക്ഷീരകർഷക സഹകരണ സംഘങ്ങളിലെ ജീവനക്കാരുടെ സേവനവേതന വ്യവസ്ഥകൾ സഹകരണ സംഘങ്ങളിലെ ജീവനക്കാരോടൊപ്പം ഏകീകരിക്കുക, കാലിത്തീറ്റ മിതമായ വിലയ്ക്ക് വിതരണം, തീറ്റപ്പുൽ കൃഷിപ്രോത്സാഹനം, ഗ്രാമങ്ങളിൽ ബി.പി.എൽ കുടുംബങ്ങൾക്ക് സൗജന്യമായി കോഴി, താറാവ്, ആട് എന്നിവ വിതരണം ചെയ്യുക എന്നിവ ഉൾപ്പെടുന്നു.
ഹേലി റിപ്പോർട്ടിന്റെ അടിസ്ഥാനത്തിൽ ഇന്ത്യയിലാദ്യമായി കാലിത്തീറ്റ സബ്‌സിഡി നടപ്പിലാക്കി.
സർവേ ഓഫ് ഇംപോർട്ടന്റ് അഗ്രിക്കൾച്ചറൽ മാർക്കറ്റ്സ് ഇൻ കേരള, ഫലവൃക്ഷങ്ങൾ, ഗ്രാമ്പു, തേൻപഴക്കൂട, ഫാം ജേർണലിസം, വനില, കൃഷിപാഠം തുടങ്ങി വ്യത്യസ്ത വിഷയങ്ങളിലുള്ള ഗ്രന്ഥങ്ങൾക്കു പുറമേ ഹേലി മലയാളത്തിലും ഇംഗ്ലീഷിലുമായി കാർഷിക സംബന്ധിയായ ആറായിരത്തിലധികം ലേഖനങ്ങളെഴുതി.
കൃഷിയുടെ ആദിമ ചരിത്രം മുതൽ ആധുനിക കൃഷിരീതികൾ വരെ സമഗ്രമായി പ്രതിപാദിച്ചിട്ടുള്ള ഒരു സമ്പൂർണ കാർഷിക കൃതിയാണ് അദ്ദേഹത്തിൻ്റെ 'കൃഷിപാഠം സമ്പൂർണ കാർഷിക വിജ്ഞാന ഗ്രന്ഥം' കൃഷിയുടെ വിശ്വവിജ്ഞാനകോശം എന്ന് വിശേഷിപ്പിക്കപ്പെടുന്ന, ആയിരത്തിലധികം പേജുകളുള്ള അദ്ദേഹത്തിന്റെ 'കൃഷിപാഠങ്ങൾ' എന്ന ഗ്രന്ഥം ഏഴ്  എഡിഷനുകളിലായി പ്രസിദ്ധീകരിക്കപ്പെട്ടു.
കേരള ഭാഷാ ഇൻസ്റ്റിറ്റ്യൂട്ടിനായി ഹേലി രചിച്ച് 1987 ആഗസ്റ്റിൽ പ്രസിദ്ധീകരിച്ച ഫാം ജേർണലിസം, ഗ്രാമ്പു, വാനില, വീട്ടുവളപ്പിലെ കൃഷി എന്നിവ ശ്രദ്ധേയ ഗ്രന്ഥങ്ങളാണ്.
ശിവഗിരിമഠം പ്രസിദ്ധീകരിച്ച ശ്രീനാരായണ ഗുരുദേവ കൃതികളുടെ എക്സിക്യൂട്ടീവ് എഡിറ്ററായും അദ്ദേഹം പ്രവർത്തിച്ചിട്ടുണ്ട്.
12 ഡിസംബർ 2020 ന് തൻ്റെ എൺപത്തിയേഴാം വയസ്സിൽ ആലപ്പുഴയിൽ വെച്ച് ഹേലി അന്തരിച്ചു.
ഭൗതിക ശരീരം ആറ്റിങ്ങൽ മൂന്നുമുക്കിലെ സ്വവസതിയായ ‘പേൾ ഹില്ലിൽ’ സംസ്കരിച്ചു.
അവലംബം ↑ ↑ ↑ 1 2 3 {{ cite web }} : zero width space character in | first= at position 5 ( help ) ; zero width space character in | last= at position 3 ( help ) ↑ 1 2 3 4 5 6 7 1 2 ↑ ↑ 1 2 3 1 2 3 4 1 2 3 4 ↑ ↑ ↑ ↑ ↑ ↑ ↑
ആർഎൽവി–ടിഡി
ഇന്ത്യൻ സ്‌പേസ് റിസർച്ച് ഓർഗനൈസേഷന്റെ (ISRO) പുനരുപയോഗിക്കാവുന്ന ലോഞ്ച് വെഹിക്കിൾ ടെക്‌നോളജി ഡെമോൺസ്‌ട്രേഷൻ പ്രോഗ്രാമിനായി വികസിപ്പിച്ചെടുത്ത ഇന്ത്യയിലെ ആദ്യത്തെ അൺ ക്രൂവ്ഡ്  (ബഹിരാകാശ സഞ്ചാരികൾ ഇല്ലാത്ത)  ഫ്ലയിംഗ് ടെസ്റ്റ്ബെഡാണ് ആർഎൽവി–ടിഡി (RLV-TD).
പുനരുപയോഗിക്കാവുന്ന വിക്ഷേപണ വാഹനത്തിന്റെ (ടിഎസ്‌ടിഒ) രണ്ട് ഘട്ടങ്ങളുള്ള ഭ്രമണപഥത്തിന്റെ (ടിഎസ്ടിഒ) സ്കെയിൽ ഡൗൺ പ്രോട്ടോടൈപ്പാണിത് .
ആർഎൽവി–ടിഡി അതിന്റെ ആദ്യത്തെ അന്തരീക്ഷ പരീക്ഷണ പറക്കൽ 2016 മെയ് 23-ന് വിജയകരമായി പൂർത്തിയാക്കി, അത് 770 സെക്കൻഡ് നീണ്ടുനിൽക്കുകയും പരമാവധി 65 കിലോമീറ്റർ (213,000 അടി) ഉയരത്തിൽ എത്തുകയും ചെയ്തു.
വിവിധ സാങ്കേതിക വിദ്യകൾ വിലയിരുത്തുന്നതിനാണ് ഇത് രൂപകൽപ്പന ചെയ്തിരിക്കുന്നത്.
പൂർണ സജ്ജമായ റോക്കറ്റ് ലോഞ്ച് വെഹിക്കിളിനേക്കാൾ ആറ് മടങ്ങ് ചെറുതാണ് പരീക്ഷണാടിസ്ഥാനത്തിൽ വിക്ഷേപിച്ച ആർഎൽ‍വി ടിഡി.
കാഴ്ചയിൽ യുഎസ് സ്‌പേസ് ഷട്ടിലിനോട് സാമ്യമുള്ള വിമാന മാതൃകയിലുള്ള വാഹനത്തിന് ഒന്നര ടണ്ണിലേറെ ഭാരമുണ്ട്.
ആദ്യമായാണ് ഇന്ത്യ വിമാനത്തിൻറെ മാതൃകയിൽ ഒരു സ്‌പേസ് ഷട്ടിൽ ഐഎസ്ആർഒ വിക്ഷേപിക്കുന്നത്.
നിലവിൽ ഒരു രാജ്യവും ഒരു വിമാന മോഡലിലുള്ള ബഹിരാകാശ വാഹനം ബഹിരാകാശത്തേക്ക് അയയ്ക്കുന്നില്ല.
അവസാന പതിപ്പിന്റെ വികസനം 10 മുതൽ 15 വർഷം വരെ എടുക്കുമെന്ന് പ്രതീക്ഷിക്കുന്നു.
പൂർണമായും വികസിപ്പിച്ച ആർഎൽവി ഒരു റോക്കറ്റ് പോലെ ലംബമായി പറന്നുയരുകയും ഒരു ഉപഗ്രഹത്തെ ഭ്രമണപഥത്തിൽ വിന്യസിക്കുകയും ഭൂമിയിലേക്ക് മടങ്ങുകയും റൺവേയിൽ ഇറങ്ങുകയും ചെയ്യുമെന്ന് പ്രതീക്ഷിക്കുന്നു.
ആർഎൽവി ടെക്നോളജി ഡെമോൺസ്ട്രേഷൻ പ്രോഗ്രാമിന് കീഴിൽ ഐഎസ്ആർഒ വികസിപ്പിച്ചെടുത്തതാണ് ആർഎൽവി-ടിഡി.
എയർ ബ്രീത്തിംഗ് എഞ്ചിനുകളും പുനരുപയോഗിക്കാവുന്ന വിക്ഷേപണ വാഹനവും ഉള്ള ഹൈപ്പർസോണിക് റോക്കറ്റിന്റെ വികസനം ടെക്നോളജി ഡെമോൺസ്‌ട്രേഷൻ പ്രോഗ്രാമിൽ ഉൾപ്പെടുന്നു.
എഞ്ചിനുകൾ
2006 ജനുവരിയിൽ, തിരുവനന്തപുരത്തെ വിക്രം സാരാഭായ് ബഹിരാകാശ കേന്ദ്രത്തിൽ ISRO സ്‌ക്രാംജെറ്റിന്റെ ( സൂപ്പർസോണിക് റാംജെറ്റ് ) രൂപകൽപ്പനയും വികസനവും പരീക്ഷണങ്ങളും പൂർത്തിയാക്കി.
ഗ്രൗണ്ട് ടെസ്റ്റുകൾക്കിടയിൽ, ഇൻലെറ്റ് മാക് നമ്പർ 6 ഉള്ള സ്ഥിരതയുള്ള സൂപ്പർസോണിക് ജ്വലനം 7 സെക്കൻഡ് പ്രദർശിപ്പിച്ചു.
2010 മാർച്ച് 3 ന്, ശ്രീഹരിക്കോട്ടയിലെ സതീഷ് ധവാൻ സ്‌പേസ് സെന്ററിൽ നിന്ന് ഐഎസ്ആർഒ അതിന്റെ പുതിയ സൗണ്ടിംഗ് റോക്കറ്റ് ATV-D01 ന്റെ ഫ്ലൈറ്റ് പരീക്ഷണം വിജയകരമായി നടത്തി.
എടിവി-ഡി 01 ലിഫ്റ്റ്-ഓഫിൽ 3 ടൺ ഭാരമുള്ളതാണ്, അക്കാലത്ത് ഐഎസ്ആർഒ വികസിപ്പിച്ചെടുത്തതിൽ ഏറ്റവും ഭാരമേറിയ ശബ്ദമുള്ള റോക്കറ്റായിരുന്നു അത്.
ഒരു നിഷ്ക്രിയമായ സ്ക്രാംജെറ്റ് എഞ്ചിൻ ഉപയോഗിച്ചാണ് ഇത് ഘടിപ്പിച്ചിരിക്കുന്നത്.
റോക്കറ്റ് 7 സെക്കൻഡ് പറന്നു, മാക് നമ്പർ 6 + 0.5, ഡൈനാമിക് മർദ്ദം 80 + 35 kPa എന്നിവ നേടി.
പുനരുപയോഗിക്കാവുന്ന വിക്ഷേപണ വാഹനം ആർഎൽവി-ടിഡി HEX01
2012 ജനുവരിയിൽ, ഐഎസ്ആർഒയുടെ പുനരുപയോഗിക്കാവുന്ന വിക്ഷേപണ വാഹനത്തിന്റെ രൂപകൽപ്പന "നാഷണൽ റിവ്യൂ കമ്മിറ്റി" അംഗീകരിക്കുകയും വാഹനം നിർമ്മിക്കുന്നതിനുള്ള അനുമതി നൽകുകയും ചെയ്തു.
"റീയുസബിൾ ലോഞ്ച് വെഹിക്കിൾ-ടെക്‌നോളജി ഡെമോൺസ്‌ട്രേറ്റർ" (ആർഎൽവി-ടിഡി) എന്നാണ് വാഹനത്തിന്റെ പേര്.
താഴ്ന്ന ഭൗമ ഭ്രമണപഥത്തിലേക്കുള്ള പേലോഡ് ഡെലിവറി ചെലവ് നിലവിലുള്ള $20,000/kg-ൽ നിന്ന് $4,000/kg ആയി 80% കുറയ്ക്കാൻ ISRO ലക്ഷ്യമിടുന്നു.
ഹൈപ്പർസോണിക് ഫ്ലൈറ്റ് , ഓട്ടോലാൻഡ് , പവർഡ് ക്രൂയിസ് ഫ്ലൈറ്റ്, എയർ ബ്രീത്തിംഗ് എഞ്ചിൻ പ്രൊപ്പൽഷൻ ഉപയോഗിച്ചുള്ള ഹൈപ്പർസോണിക് ഫ്ലൈറ്റ്, "ഹൈപ്പർസോണിക് എക്സ്പിരിമെന്റ്" എന്നിങ്ങനെ വിവിധ വശങ്ങൾ പരീക്ഷിക്കുക എന്ന ലക്ഷ്യത്തോടെയാണ് RLV-TD വികസിപ്പിച്ചിരിക്കുന്നത്.
നാല് ആർഎൽവി-ടിഡി ടെസ്റ്റ് ഫ്ലൈറ്റുകളുടെ ഒരു പരമ്പര ISRO ആസൂത്രണം ചെയ്തിട്ടുണ്ട്:    HEX (ഹൈപ്പർസോണിക് ഫ്ലൈറ്റ് പരീക്ഷണം), LEX (ലാൻഡിംഗ് പരീക്ഷണം), REX (റിട്ടേൺ ഫ്ലൈറ്റ് പരീക്ഷണം), SPEX (Scramjet Propulsion Experiment) .
തിരുവനന്തപുരം വിക്രം സാരാഭായ് സ്‌പേസ് സെന്റർ, നാഷണൽ എയറോനോട്ടിക്കൽ ലബോറട്ടറി , ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ് എന്നിവിടങ്ങളിലെ 750 എഞ്ചിനീയർമാരുടെ സംഘം ആർഎൽവി-ടിഡിയുടെയും അനുബന്ധ റോക്കറ്റിന്റെയും രൂപകൽപ്പനയിലും വികസനത്തിലും പ്രവർത്തിച്ചു.
ആർഎൽവി-ടിഡി 120 മണിക്കൂർ കാറ്റ് ടണൽ, 5,000 മണിക്കൂർ കമ്പ്യൂട്ടേഷണൽ ഫ്ലൂയിഡ് ഡൈനാമിക്സ്, 1,100 റൺ ഫ്ലൈറ്റ് സിമുലേഷൻ ടെസ്റ്റുകൾ എന്നിവയ്ക്ക് വിധേയമായി.
RLV-TD യുടെ പിണ്ഡം 1.75 ടൺ, ചിറകുകൾ 3.6 മീറ്റർ, മൊത്തം നീളം 6.5 മീറ്റർ (റോക്കറ്റ് ഒഴികെ).
വാഹനത്തിന്റെ അടിവസ്‌ത്രത്തിൽ ചൂട് പ്രതിരോധിക്കുന്ന 600 ടൈലുകൾ ഉണ്ടായിരുന്നു, ഡെൽറ്റ ചിറകുകളും കോണാകൃതിയിലുള്ള ടെയിൽ ഫിനുകളും ഇതിന്റെ സവിശേഷതയാണ്.
തിരുവനന്തപുരം വിഎസ്എസ്സി യിലെ എൻജിനിയർമാരാണ് പേടകത്തിനു പുറത്ത് പതിപ്പിക്കുന്ന സെറാമിക് ടൈലുകൾ നിർമിച്ചത്.
പദ്ധതിയുടെ ആകെ ചെലവ് ₹95 കോടി രൂപയായിരുന്നു (ഭാവിയിൽ ആസൂത്രണം ചെയ്യപ്പെടുന്ന പതിപ്പുകളിൽ വായു ശ്വസിക്കുന്ന പ്രൊപ്പൽഷൻ സിസ്റ്റം പരീക്ഷിക്കുന്നത് ഉൾപ്പെടുന്നു, ഇത് പറക്കുന്നതിന് ആവശ്യമായ ദ്രവീകൃത ഓക്സിജനിന് പകരം അന്തരീക്ഷത്തിലെ ഓക്സിജൻ മുതലാക്കി അത്  ഇന്ധനമായി ഉപയോഗിച്ച് പറക്കുവാൻ ലക്ഷ്യമിടുന്നു).
ഹൈപ്പർസോണിക് ഫ്ലൈറ്റ് പരീക്ഷണം 2016 മെയ് 23 ന് സതീഷ് ധവാൻ സ്‌പേസ് സെന്റർ ഫസ്റ്റ് ലോഞ്ച് പാഡിൽ നിന്ന് HEX01 കന്നി വിക്ഷേപണം
അഞ്ച് പരീക്ഷണ പറക്കലുകളിൽ ആദ്യത്തേത് ഹൈപ്പർസോണിക് ഫ്ലൈറ്റ് എക്സ്പിരിമെന്റ് (HEX) 2016 മെയ് 23 ന് നടത്തി.
ശ്രീഹരിക്കോട്ടയിലെ സതീഷ് ധവാൻ ബഹിരാകാശ കേന്ദ്രത്തിൽ നിന്ന് ( 80 കിലോമീറ്റർ (260,000 അടി) )) ഉപഭ്രമണപഥത്തിലെ പരീക്ഷണ പറക്കൽ 07:00 IST (01:30 GMT ) ന് വിക്ഷേപിച്ചു.
ചെന്നൈയുടെ വടക്ക് ).
പരീക്ഷണ പറക്കൽ 773.6 സെക്കൻഡ് നീണ്ടുനിന്നു, പരമാവധി ഉയരം 65 കിലോമീറ്റർ (213,000 അടി) ) എത്തി.
, ശബ്ദത്തിന്റെ അഞ്ചിരട്ടി വേഗത  ആയ മാക് 5 ന്റെ അന്തരീക്ഷ പ്രവേശന വേഗത, 450 കിലോമീറ്റർ (1,480,000 അടി) ) ദൂരം പിന്നിട്ടു ശ്രീഹരിക്കോട്ട , ബംഗാൾ ഉൾക്കടലിലെ ഒരു നിയുക്ത സ്ഥലത്ത് അത് സ്വയം നിയന്ത്രിച്ച് ലക്ഷ്യസ്ഥാനത്ത് വെള്ളത്തിൽ ലാൻഡ് ചെയ്തു.
ഫ്ലോട്ട് ചെയ്യാൻ രൂപകൽപ്പന ചെയ്തിട്ടില്ലായിരുന്നതുകൊണ്ട് , പേടകം  വെള്ളത്തിൽ വന്നിടിച്ച  ആഘാതത്തിൽ ചിതറിപ്പോയി.
വിക്ഷേപണം പൂർത്തിയായി 20 മിനിറ്റിന് ശേഷം പരീക്ഷണം വിജയകരമായിരുന്നുവെന്ന് ഐഎസ്ആർഒ വൃത്തങ്ങൾ അറിയിച്ചു.
ഇന്ത്യയുടെ പോളാർ സാറ്റലൈറ്റ് ലോഞ്ച് വെഹിക്കിളിൽ പറത്തുന്ന സ്ട്രാപ്പ്-ഓൺ ബൂസ്റ്ററുകളിൽ നിന്ന് ഉരുത്തിരിഞ്ഞ സിംഗിൾ സ്റ്റേജ് സോളിഡ് ഫ്യുവൽ ബൂസ്റ്ററിൽ (HS9 ബൂസ്റ്റർ) RLV-TD ഘടിപ്പിച്ച് വിക്ഷേപിച്ചു.
അപ്പോഴേക്കും, ബൂസ്റ്റർ അതിന്റെ സോളിഡ് പ്രൊപ്പല്ലന്റ് 91 സെക്കൻഡിൽ ദഹിപ്പിച്ചു, ആർഎൽവി-ടിഡി അതിന്റെ ബൂസ്റ്റ് ഘട്ടത്തിൽ നിന്ന് വേർപെട്ട് ഏകദേശം 65 കിലോമീറ്റർ (213,000 അടി) ) ഉപ ഭ്രമണപഥത്തിലെ ഉയരത്തിലെത്തി.
ഹീറ്റ് ഷീൽഡ് , ഗൈഡൻസ് , നാവിഗേഷൻ , കൺട്രോൾ അൽഗോരിതം എന്നിവ ഹൈപ്പർസോണിക് വേഗതയിൽ വാഹനം ഇറക്കുന്ന ഘട്ടത്തിൽ കൃത്യമായി സ്റ്റിയറിംഗ് ചെയ്തുകൊണ്ട് പരീക്ഷിച്ചു.
തിരികെ ഇറങ്ങുന്നതിന്, ടെസ്റ്റ് വാഹനം അതിന്റെ മൂക്ക് മുകളിലേക്ക് ഉയർത്താൻ പ്രോഗ്രാം ചെയ്തു, അതിന്റെ അടിവശം സിലിക്ക ടൈലുകൾ തുറന്നുകാട്ടുകയും അന്തരീക്ഷത്തിന്റെ കട്ടിയുള്ള താഴത്തെ പാളികളിലേക്കുള്ള വായുപ്രവാഹത്തിലേക്ക് കാർബൺ-കാർബൺ നോസ് തൊപ്പി ഉറപ്പിക്കുകയും ചെയ്തു.
RLV-TD അതിന്റെ താപ സംരക്ഷണ സംവിധാനം കാരണം അന്തരീക്ഷത്തിലെ ഉയർന്ന താപനിലയെ തരണം ചെയ്തു .
പരീക്ഷണ പറക്കലിന്റെ എല്ലാ ഘട്ടങ്ങളും ലോഞ്ച് സൈറ്റിലെ ഗ്രൗണ്ട് സ്റ്റേഷനും കപ്പൽ വഴിയുള്ള ടെർമിനലും ട്രാക്ക് ചെയ്തു.
എല്ലാ ദൗത്യ ലക്ഷ്യങ്ങളും കൈവരിക്കുകയും സ്വയമേ ഉള്ള നാവിഗേഷൻ, സ്വയമേ ഉള്ള മാർഗ്ഗനിർദ്ദേശവും നിയന്ത്രണവും, പുനരുപയോഗിക്കാവുന്ന താപ സംരക്ഷണ സംവിധാനം, തിരിച്ച് ഇറങ്ങലിനുള്ള ഡിസെന്റ് മിഷൻ മാനേജ്മെന്റ് തുടങ്ങിയ സാങ്കേതികവിദ്യകൾ  പ്രവർത്തനക്ഷമമാണ് ഉറപ്പിക്കപ്പെടുകയും വിജയകരമായി സാധൂകരിക്കപ്പെടുകയും ചെയ്തു.
ലാൻഡിംഗ് പരീക്ഷണം
കർണാടകയിലെ ചിത്രദുർഗയിൽ ലാൻഡിംഗ് പരീക്ഷണം നടത്താൻ ഐഎസ്ആർഒ പദ്ധതിയിടുന്നു.
RLV ഹെലികോപ്റ്ററിന്റെ സഹായത്തോടെ ഉയർത്തുകയും പിന്നീട് 3 കിലോമീറ്റർ ഉയരത്തിൽ നിന്ന്  വിക്ഷേപിക്കപ്പെടുകയും ചെയ്യും.
ഈ പരീക്ഷണ വേളയിൽ ആർഎൽവി സ്വയം സ്ലൈഡ് ചെയ്യുകയും സ്വയം റൺവേയിലേക്ക് നാവിഗേറ്റ് ചെയ്യുകയും റൺവേയിൽ സ്വയം ഇറങ്ങുകയും വേണം, പാരച്യൂട്ട് വിന്യസിക്കുന്നതിലൂടെ വേഗത കുറയുന്നു.
വിക്രം സാരാഭായ് സ്‌പേസ് സെന്റർ (വിഎസ്‌എസ്‌സി) ഇതിനകം തന്നെ ആർഎൽവി ഇന്റർഫേസ് സിസ്റ്റങ്ങൾ (ആർഐഎസ്) തമ്മിൽ ഹെലികോപ്റ്ററുമായുള്ള ബന്ധം വിജയകരമായി സ്ഥാപിക്കുകയും ലാൻഡിംഗ് ഗിയറിനുള്ള യോഗ്യതാ മാതൃകയും കൈവരിക്കുകയും ചെയ്തു.